AaB og den 26-årige allroundspiller er blevet enige om en forlængelse for den kommende sæson 2007/2008. Det glæder sportsdirektør Lynge Jakobsen. - Suni er en rigtig god spiller, hvilket han senest har bevist med to flotte indsatser på det færøske landshold i kampe mod Italien og Skotland, siger Lynge Jakobsen. Suni Olsen kom til AaB i 2005 efter ophold i GÍ Gøta og hollandske FC Zwolle og er foreløbig noteret for 31 kampe og fire mål i den rød-hvide trøje, samt 26 A-landskampe og én scoring for Færøerne.

Referat:
Den færøske landsholdsspiller Suni Olsen vil også den kommende sæson være at finde i AaB.